32004D0003
L 002/47
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 19 декември 2003 година
за разрешаване, по отношение на търговията с посадъчен материал от картофи на цялата или части от територията на някои държави-членки, на прилагането на по-строги мерки срещу някои болести от мерките, предвидени в приложения I и II към Директива 2002/56/ЕО на Съвета
(нотифицирано под номер С(2003) 4833)
(текст от значение за ЕИП)
(2004/3/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2002/56/ЕО на Съвета от 13 юни 2002 г. относно търговията с посадъчен материал от картофи (1), последно изменена с Директива 2003/61/ЕО (2), и по-специално член 17, параграф 2 от нея;
като взе предвид молбите, внесени от Германия, Ирландия, Португалия, Финландия и Обединеното кралство,
като има предвид, че:
(1)
Решение 93/231/ЕИО на Комисията от 30 март 1993 г. за разрешаване, по отношение на търговията с посадъчен материал от картофи на цялата или части от територията на някои държави-членки, на прилагането на по-строги мерки срещу някои болести от мерките, предвидени в приложения I и II към Директива 66/403/ЕИО на Съвета (3), бе изменяно няколко пъти (4). С оглед на яснотата и рационалността е необходимо въпросното решение да се кодифицира.
(2)
Директива 2002/56/ЕО определя пределно допустимите норми по отношение на някои вредители.
(3)
Директива 2002/56/ЕО разрешава на държавите-членки да прилагат по отношение на посадъчния материал от картофи от вътрешното си производство по-строги условия.
(4)
Ирландия за цялата ѝ територия, Германия, Финландия и Обединеното кралство за части от териториите им и Португалия за регионите на Азорските острови, разположени на над 300 метра надморска височина, биха желали да се възползват от разпоредбите на Директива 2002/56/ЕО по отношение на борбата с особено опасни вредители по картофените насаждения в тези региони.
(5)
В Директива 93/17/ЕИО (5) Комисията определя класовете базов посадъчен материал от картофи на Общността, както и условията и наименованията, които се прилагат към тези класове. Посадъчният материал от картофи, който принадлежи към тези класове, може да се търгува на териториите на държавите-членки съгласно член 17, параграф 2 от Директива 2002/56/ЕО.
(6)
При сравнението между мерките, предприети в Ирландия, за цялата ѝ територия, в Германия, Финландия и в Обединеното кралство, за части от териториите им, както и в Португалия, за регионите на Азорските острови, разположени на над 300 метра надморска височина, по отношение на вътрешното им производство на посадъчен материал от картофи и по отношение на класовете базов посадъчен материал от картофи на ЕО може да се приеме, че:
-
„клас ЕО 1“ удовлетворява по-строги условия,
-
„клас ЕО 2“ отговаря на вътрешното производство, предназначено за посадъчен материал от картофи,
-
„клас ЕО 3“ отговаря на вътрешното производство, предназначено за производството на картофи.
(7)
Следва да се разреши на Ирландия за цялата ѝ територия, на Германия, Финландия и Обединеното кралство за части от териториите им и на Португалия за регионите на Азорските острови, разположени на над 300 метра надморска височина, да ограничат търговията с посадъчен материал от картофи само до тази на класовете базов посадъчен материал за Общността, определени в Директива 93/17/ЕИО.
(8)
Разрешението отговаря на задълженията на държавите-членки по силата на общите фитосанитарни правила, определени в Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (6), последно изменена с Директива 2003/47/ЕО на Комисията (7).
(9)
Мерките, предвидени в настоящото решение, са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩОТО РЕШЕНИЕ:
Член 1
На държавите-членки, изброени в списъка от приложение I, колона 1, се разрешава, за търговията с посадъчен материал от картофи в регионите, изброени срещу имената им в колона 2 от приложение I, да ограничат тази търговия до базовия посадъчен материал от картофи от следните класове на Общността, определени в Директива 93/17/ЕИО:
а)
за производство на посадъчен материал от картофи: до „клас ЕО 1“ или „клас ЕО 2“;
б)
за производство на картофи: до „клас ЕО 1“, „клас ЕО 2“ или „клас ЕО 3“.
Член 2
Съответните държави-членки въвеждат постоянна система за редовно наблюдение, предназначена да осигури спазването на условията, регулиращи това разрешение, и изготвят отчети. Комисията контролира тази система.
Член 3
Разрешението, посочено в член 1, се отнема веднага след като се установи, че условията вече не се спазват.
Член 4
Решение 93/231/ЕИО се отменя.
Позоваването на отмененото решение се счита за позоваване на настоящото решение и се тълкува в съответствие със таблицата на съответствието от приложение III.
Член 4
Адресати на настоящото решение са държавите-членки.
Съставено в Брюксел на 19 декември 2003 година.